877.120

Ordinaziun davart las taxas per la navigaziun interna (OTNI)

dals 22-11-2022 (versiun dals 01-01-2023)

Sa basond sin l'art. 45 al. 1 da la Constituziun chantunala1) e sin l'art. 20 da la Lescha introductiva tar la Lescha federala davart la navigaziun interna2)

relaschada da la Regenza ils 22 da november 2022

1. Disposiziuns generalas

Object

Art.  1 1 Questa  ordinaziun  regla  las  taxas  per  ils  acts  uffizials  e  per  las  prestaziuns  da l'Uffizi per il traffic sin via en il sectur da l'admissiun da persunas e da bartgas per la navigaziun interna.

Calculaziun da las taxas

Art.  2 1 Las taxas vegnan incassadas pauschalmain, tenor il temp impundì u a norma da l'infrastructura messa a disposiziun sco er dal material mess a disposiziun.

2 Sche las taxas vegnan calculadas tenor il temp impundì, importa la tariffa per ura 140 francs.   Per   mintga   quart   d'ura   cumenzà   vegnan   mess   a   quint   35 francs   a   la persuna ch'è obligada da pajar la taxa.

3 Per acts uffizials urgents u per prestaziuns urgentas vegn incassà in supplement.

Quest supplement importa almain 20 francs, maximalmain la taxa per l'act uffizial correspundent u per la prestaziun correspundenta.

4 Ils custs per controllas medicalas e psicologicas sco er per controllas d'auter gener vegnan surpigliads da la persuna petenta. Els ston vegnir pajads supplementarmain a las taxas fixadas.

1) DG 110.100 2) DG 877.100 * tabellas da las modificaziuns a la fin dal relasch

1

877.120

Taxas senza posiziun da taxas

Art.  3 1 Sche questa ordinaziun na prevesa nagina taxa per la giurisdicziun gratuita e per l'indemnisaziun da la partida en proceduras administrativas, sa drizza la taxa tenor l'Ordinaziun davart ils custs en proceduras administrativas3).

2 Sche questa ordinaziun na prevesa nagina taxa per auters acts uffizials u per autras prestaziuns,   vegn   la   taxa   calculada   tenor   ils   custs   chaschunads   sco   er   tenor l'impurtanza da la prestaziun e tenor l'interess vi da sia realisaziun.

3 Ils princips da calculaziun tenor l'alinea 2 ston er vegnir observads, sche questa ordinaziun prevesa in rom da taxas.

Art.  4 Renunzia a l'incassament da taxas 1 Per las bartgas dal chantun na vegnan incassadas naginas taxas.

2 En il cas singul po ina taxa vegnir relaschada cumplainamain u parzialmain, sch'il pajament   è   ina   direzza   incommensurada   per   la   debitura   u   il   debitur   u   sch'ina dumonda vegn refusada.

Cumpetenza

Art.  5 1 L'Uffizi   per   il   traffic   sin   via   fixescha   las   taxas   per   ils   acts   uffizials   e   per   las prestaziuns en il sectur da l'admissiun da persunas e da bartgas per la navigaziun interna.

2 El decida, sch'ina taxa duai vegnir relaschada cumplainamain u parzialmain.

2. Taxas d'admissiun

Permiss da manischar

Art.  6 1 La taxa per emetter in nov permiss da manischar u in duplicat importa 40 francs.

2 La taxa per midar il permiss da manischar importa 20 francs. Per midadas d'adressa na vegnan incassadas naginas taxas.

Document da la bartga

Art.  7 1 La   taxa   per   midar   il   document   da   la   bartga   importa   20 francs.   Per   midadas d'adressa na vegnan incassadas naginas taxas.

2 La taxa per emetter in nov document da la bartga u in duplicat importa 40 francs.

3 Per la retratga dal document da la bartga sto vegnir pajada ina taxa da 200 francs.

Taxas per ils numers

Art.  8 1 Las taxas per emetter numers d'immatriculaziun importan:

a)

per mintga pèr:

fr. 40.–

3) DG 370.120

2

b)

per in singul numer:

3. Taxas d'examen

877.120

fr. 20.–

Examen da manischar

Art.  9 1 La taxa per l'examen da teoria importa 35 francs.

2 La taxa per l'examen da manischar pratic per las categorias A, B e D importa 140 francs.

3 Per elavurar la dumonda da pudair far l'examen da manischar en in auter chantun sto vegnir pajada ina taxa da 30 francs.

fr. 35.– fr. 70.– fr. 140.–

per controllas posteriuras:

per admissiuns omologadas:

per admissiuns betg omologadas:

per controllas posteriuras:

per admissiuns omologadas:

per admissiuns betg omologadas:

Art.  10 Examen da las bartgas 1 Las taxas per examinar bartgas da remblar importan:

a)

b)

c)

2 Las taxas per examinar bartgas a vela importan:

a)

b)

c)

3 Las taxas per examinar bartgas a motor fin 6 kilowatts importan:

a)

b)

c)

4 Las taxas per examinar bartgas a motor da passa 6 kilowatts importan:

fr. 140.– a)

fr. 210.– b)

c)

fr. 320.– 5 Per   lavurs   d'examen   extraordinarias   vegn   incassà   in   supplement   tenor   il   temp impundì.

per controllas posteriuras:

per admissiuns omologadas:

per admissiuns betg omologadas:

per controllas posteriuras:

per admissiuns omologadas:

per admissiuns betg omologadas:

fr. 70.– fr. 140.– fr. 280.–

fr. 70.– fr. 140.– fr. 280.–

Examen betg absolvì

Art.  11 1 Tgi   che   na   vegn   betg   ad   in   examen   u   tgi   che   sa   perstgisa   memia   tard   per   in examen, e quai senza buns motivs u per atgna culpa, sto pajar la taxa d'examen cumplaina.

2 Ina perstgisa vala sco retardada, sch'ella n'è betg arrivada il pli tard 5 dis da lavur avant il termin d'examen tar l'Uffizi per il traffic sin via.

3

877.120

4. Ulteriuras taxas

Taxas per permissiuns

Art.  12 1 Per elavurar la dumonda da pudair manar ina scola da navigar a vela u ina scola da windsurfing sto vegnir pajada ina taxa da 140 francs.

2 Per elavurar ina dumonda da pudair realisar in'occurrenza nautica sto vegnir pajada ina taxa da 140 francs.

3 Per elavurar ina dumonda da pudair far viadis a titel professiunal sin auas currentas sto vegnir pajada ina taxa da 140 francs.

Ulteriuras taxas

Art.  13 1 Per attestaziuns sto vegnir pajada ina taxa da 10 fin 100 francs, nun ch'igl existia ina regulaziun da taxas speziala.

2 Per l'inspecziun da scolas da navigaziun, da scolas da navigar a vela e da scolas da windsurfing sto vegnir pajada ina taxa da 330 francs.

4

877.120

Tabella da las modificaziuns - tenor conclus

Conclus 22-11-2022

Entrada en vigur 01-01-2023

Element relasch

Modificaziun emprima versiun

Publicaziun en la CUL 2022-037

5

877.120

Tabella da las modificaziuns - tenor element

Element relasch

Conclus 22-11-2022

Entrada en vigur 01-01-2023

Modificaziun emprima versiun

Publicaziun en la CUL 2022-037

6